stanford-oval/wikipedia huggingface dataset:
Alice Jones

Alice  Rebecca Jones (s. 4. maaliskuuta 1993 Bradford, Englanti) on englantilainen näyttelijä, joka on näytellyt englantilaisessa televisiosarjassa Sydämen asialla konstaapeli Nick Rowanin lasta, Katie Rowania tuotantokausina 1995–1998 yli 30 jaksossa. Kun hän tuli sarjaan hän oli 2-vuotias ja poistuessaan sarjasta hän oli 5-vuotias. Jones on näytellyt myös vuonna 1995 televisiosarjassa Blood and Peaches.
Aiheesta muualla

Alice Jones Internet Movie Databasessa. (englanniksi)
Alien Breed II: The Horror Continues

| Alien Breed II: The Horror Continues |
| --- | --- |

Kehittäjä:  Team17
Julkaisija:  Team17
Tuottaja:  Martyn Brown
Suunnittelija:  Rico Holmes
Taiteilija:  Rico Holmes
Säveltäjä:  Alister Brimble
Ohjelmoija:  Andreas Tadic
Pelisarja:  Alien Breed
Julkaistu:  1993
Lajityyppi:  räiskintäpeli
Pelimuoto:  yksinpeli, moninpeli
Alusta:  Amiga, Amiga CD32
Jakelumuoto:  levyke
Lisää peliartikkeleitaVideopelien teemasivulla
Infobox OK      : 
Alien Breed II: The Horror Continues on Team17:n kehittämä ja julkaisema räiskintäpeli, joka on julkaistu vuonna 1993 Amigalle ja Amiga CD32:lle.
Pelaaminen

Peli on ylhäältä päin kuvattu lineaarinen räiskintäpeli.
Alien Breed II on rakenteeltaan edeltäjänsä kaltainen, vaikka onkin enimmäkseen uudelleenohjelmoitu ruudunvieritykseltään sulavammaksi, grafiikka on ehostetumpaa ja kenttiä on lisätty kuudesta kentästä peräti 17:aan. Alien Breed II on sarjan ainoa peli, joka antaa pelaajille mahdollisuuden valita neljän eri pelihahmon väliltä, jokaisen hahmon omatessa omat vahvuutensa ja heikkoutensa.
Vastaanotto

Amiga Computing 69-lehti antoi pelille arvosanaksi 92% arvostelussaan.
Aiheesta muualla

Alien Breed II: The Horror Continues MobyGamesissa (englanniksi)
Alien Breed II: The Horror Continues Hall of Light -sivustolla (englanniksi)
Team17:sta viralliset kotisivut (englanniksi)
-pelisarja
| --- | --- |
Alkuperäinen sarja:   Alien Breed  Special Edition '92  II: The Horror Continues  Tower Assault  3D  3D II: The Killing Grounds 
Reboot-sarja:   Evolution  2: Assault  3: Descent
Amfibolia

Amfibolia tarkoittaa monitulkintaisuutta, joka perustuu kielioppiin (tai ylipäänsä muuhun kuin polysemiaan tai homonyymeihin).
Joskus siihen sisällytetään myös yksittäisen sanan monimerkityksisyyteen perustuva monitulkintaisuus eli ekvivokaatio.
Esimerkki:
(”Meille petettäväksi” vai ”meille pettämisen sijaan”?)
(Eikö kannelle saa mennä ilman pikkulapsia?)
Amfiboliaa voidaan käyttää argumentaatiovirheenä, myös tahattomasti väärin:
Tässä amfibolia liittyy kysymykseen ”miksi?”: onko niin, että tiemme ovat liian vaarallisia teini-ikäisille autoilijoille, vai onko niin, että teini-ikäiset autoilijat tekevät teistämme liian vaarallisia?
Aloísio Lorscheider

Aloísio Lorscheider
Aloísio Leo Arlindo Lorscheider (8. lokakuuta 1924 – 23. joulukuuta 2007) oli brasilialainen katolinen pappi, josta tehtiin yksi kardinaaleista 24. toukokuuta 1976. Hän osallistui uuden paavin valintaan vuonna 1978, mutta ei enää vuonna 2005, jolloin hän oli jo ylittänyt 80 vuoden iän.
Rio Grande do Sulin osavaltiossa syntynyt Lorscheider sai pappisvihkimyksensä 22. elokuuta 1948. Hän eli 83-vuotiaaksi.
Alessandro Fiorio

| Alessandro "Alex" Fiorio |
| --- | --- |
 Alex Fiorio Transilvania Rally Showssa 2008.
Henkilötiedot
Kansalaisuus:   Italia
WRC-ura
Aktiivivuodet:  1986–2002
Entiset tallit:  Jolly Club (1986–1989) Lancia (1990) Ford (1990–1991 Astra Lancia 1992–1994) R.A.S. Ford (1995) Mitsubishi (2000–2002)
Kilpailuja:  54
Maailmanmestaruuksia:  0
Voittoja:  0
Palkintosijoja:  10
Erikoiskoevoittoja:  45
MM-pisteitä:  236
Ensimmäinen kilpailu:  Monte Carlo -ralli 1986
Viimeinen kilpailu:  Australian ralli 2002
Sijoitus kaudella 1995:  21. (3 p.)
Aiheesta muualla
www.alexfiorio.com
Alessandro Fiorio (s. 1965) on italialainen ralliautoilija. Hän ajoi rallin MM-sarjaa 1980-luvulla.
Ura

Hän ajoi ensimmäiset rallinsa MM-tasolla Jolly Clubin Fiat Ritmolla vuonna 1986.
Kaudella 1988 hän oli MM-sarjan kolmas. Seuraavana vuonna hän oli MM-sarjan toinen.
Sittemmin Fiorio on kilpaillut vain Italian ja Euroopan rallisarjoissa. 
Vuosina 2000-2002 Fiorio osallistui vielä seitsemään MM-osakilpailuun Ralliart Italian ajattamalla N-ryhmän Mitsubishillä.
Alex Fiorion isä on entinen Lancia-kilpatallin päällikkö Cesare Fiorio.
Aloísio Sinésio Bohn

Aloísio Sinésio Bohn
Aloísio Sinésio Bohn (11. syyskuuta 1934 – 9. kesäkuuta 2022) oli brasilialainen roomalaiskatolinen piispa. Hän sai pappisvihkimyksensä 23. joulukuuta 1961 ja nimityksen Brasílian vihkipiispaksi sekä Abbir Germanicianan titulaaripiispaksi 27. kesäkuuta 1977. Piispaksi vihkiminen seurasi 9. syyskuuta. Pääkonsekraattorina toimi Alfredo Vicente Soherer, jota avustivat Jose Newton de Almeida Baptista ja Geraldo do Espirito Santo Ávila.
Bohn sai 13. helmikuuta 1980 nimityksen Novo Hamburgon ja 27. kesäkuuta 1986 Santa Cruz do Sulin piispaksi. Bohn jäi eläkkeelle 19. toukokuuta 2010.
Anatoli Polištšuk

| Mitalit> Maa:   Neuvostoliitto.Miesten lentopallo. Olympialaiset  | Mitalit> Maa:   Neuvostoliitto.Miesten lentopallo. Olympialaiset  | Mitalit> Maa:   Neuvostoliitto.Miesten lentopallo. Olympialaiset  | Maa:   Neuvostoliitto> Miesten lentopallo. |
| --- | --- | --- | --- |
|  Hopeaa | Montréal 1976 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Italia 1978 |  |  |
Anatoli Antonovytš Polištšuk (ukr. Анатолій Антонович Поліщук, ven. Анатолий Антонович Полищук, Anatoli Antonovitš Polištšuk, 11. tammikuuta 1950 Rovnon oblasti, Ukrainan SNT – 7. kesäkuuta 2016) oli Neuvostoliittoa edustanut lentopalloilija, olympiamitalisti ja maailmanmestari.
Polištšuk saavutti Neuvostoliiton miesten maajoukkueessa olympiahopeaa Montréalissa 1976.
Miesten maailmanmestaruuden Polištšuk voitti Italiassa 1978. Hän kuoli 66-vuotiaana 7. kesäkuuta 2016.
Alice Lenshina

| Alice Lenshina> Alice Mulenga Mubisha.Henkilötiedot |
| --- | --- |
Syntynyt: 1924
Kuollut: 1978 Lusaka
Alice Lenshina (Alice Mulenga Mubisha, 1924–1978) oli sambialainen uskonnollinen johtaja, jonka perustama auktoriteettien vastainen Lumpa-kirkko nousi merkittäväksi poliittiseksi tekijäksi. Lopulta kirkon kannattajien ja hallitsevan UNIP-puolueen väliset yhteenotot johtivat noin 700 ihmisen kuolemaan. Lenshina itse pidätettiin ja hän kuoli Lusakassa vuonna 1978.
Elämäkerta

Alice Lenshina eli alkuperäiseltä nimeltään Alice Mulenga Mubisha syntyi vuonna 1924 tuolloisessa Pohjois-Rhodesiassa eli nykyisessä Sambiassa. Etniseltä taustaltaan hän oli bemba. 1950-luvulla hän ajautui kahnauksiin Lubwan presbyteriaanisen kirkon lähetyssaarnaajien kanssa. Tämän jälkeen hän perusti Lumpa-kirkon ja otti kuningatarta tarkoittavan nimen Lenshina.
Lenshina tunnettiin etenkin näyistään, joista kertovat tarinat houkuttelivat nopeasti Lumpa-kirkkolle suuren joukon seuraajia. Lenshinan kirkon oppeihin kuului myös kaikenlaisten auktoriteettien hylkääminen. Kirkko vastusti niin brittiläistä virkamaahallintoa, kuin alueen perinteisiä heimopäällikköjäkin. Sambian itsenäistyessä vuonna 1964 kirkko vastusti myös uutta valtiota. Suuren kannattajajoukkonsa takia Lenshinan kirkosta nousi nopeasti myös merkittävä poliittinen tekijä.
Sambian itsenäistyttyä maan johtoon nousi United National Independence Party eli UNIP. UNIP näki Lenshinan merkittävänä uhkana omalle hallinnolleen. Lenshina oli esimerkiksi käskenyt kannattajansa polttamaan puolueen jäsenkirjansa. Lenshinan ja UNIP:n kannattajien välillä puhkesi väkivaltaisia yhteenottoja. UNIP:n jäsenet polttivat Lenshinan kannattajien taloja ja Lenshinan kannattajat vastasivat kostoiskuin esimerkiksi surmaamalla UNIP:njäseniä. Valtion puuttuessa asioihin väkivaltaisuudet kiihtyivät ja lopulta noin 700 Lenshinan kannattajaa oli saanut surmansa. Lenshina itse pidätettiin ja Lumpa-kirkko kiellettiin.
Lenshina vapautui vuonna 1975. Hän uhmasi kirkolleen asetettua toimintakieltoa ja jatkoi saarnaamista.  Hänet pidätettiin uudelleen vuonna 1977. Lopulta hänen ei sallittu poistua Lusakasta, jossa hän kuoli vuonna 1978.
Anatoli Petuhov

Anatoli Petuhov (Šimozero, Vytegran piiri, Vologdan alue) oli tunnettu vepsäläinen kirjailija. Häntä on nimitetty tunnetuimmaksi vepsäläiskirjailijaksi. Jo neuvostoaikana hän kuului koko Venäjän merkittävimpien kirjailijoiden joukkoon. Aluksi Petuhov kirjoitti teoksensa venäjäksi, mutta siirtyi myöhemmin kirjoittamaan myös vepsäksi. Hän otti teoksiinsa aiheita vepsäläisten elämästä ja puhui itse vepsää. Petuhov kirjoitti lisäksi pohjoisen luonnosta. Hän sai useita palkintoja kirjallisesta työstään. Petuhov osallistui vepsäläisten kirjailijoiden ensimmäiseen maailmankonferenssiin vuonna 2002 Juminkeossa Kuhmossa.
Petuhov toimitti Vepsän kielen sanakirjan akateemista julkaisua, osallistui vepsän kielen aakkosten kehittämiseen sekä vepsän kielen oppikirjojen laatimiseen.
Alphonsus Flavian D’Souza

Alphonsus Flavian D’Souza
Alphonsus Flavian D’Souza (4. heinäkuuta 1939 Mangalore – 30. huhtikuuta 2016) oli intialainen roomalaiskatolinen piispa. Hän liittyi jesuiittoihin 20. kesäkuuta 1957 ja sai pappisvihkimyksensä 13. heinäkuuta 1971. Hänet nimitettiin Raiganjin hiippakunnan johtoon 26. tammikuuta 1987, ja piispaksi vihkiminen seurasi 17. toukokuuta. Pääkonsekraattorina toim Linus Nirmal Gomes, jota avustivat Eric Benjamin ja Alan Basil de Lastic.
Alphonsine Agahozo

Alphonsine Agahozo (s. 18. heinäkuuta 1996 Nyarugenge) on ruandalainen uimari. Hän kilpaili vuoden 2012 kesäolympialaisissa Lontoossa ja jäi naisten 50 metrin vapaauinnissa 59. sijalle. Hänestä tuli tähän mennessä nuorin Ruandaa olympialaisissa edustanut osallistuja.
Luomi

Luomi
Luomi on ihon kasvain. Luomia tai luomen kaltaisia ihomuutoksia on noin 60 erilaista. Synnynnäisiä luomia on vastasyntyneillä 1-3 %:lla. Luomien määrä kasvaa lapsuudessa ja nuoruudessa ja on yleensä suurimmillaan 30–40 vuoden iässä. Tuolloin luomia on keskimäärin 15–40. Tämän jälkeen luomien määrä alkaa taas vähentyä.
Luomi saattaa joskus muuttua pahanlaatuiseksi. Melanooma on eräs ihosyöpätyyppi. Jos luomi kasvaa nopeasti tai muuttuu ulkonäöltään, melanoomaa voidaan epäillä. Kuitenkin vain alle puolet melanoomista syntyy luomiin. Luomi voi muuttua pahalaatuiseksi kasvaimeksi esimerkiksi liiasta auringonotosta, sillä UV-säteily aiheuttaa muutoksia iholla. Poikkeavan näköiset suuret luomet voidaan poistaa. Toimenpiteitä tekevät terveyskeskuslääkärit, ihotautilääkärit ja plastiikkakirurgit. Pigmenttiluomen poistaminen tapahtuu paikallispuudutuksessa.
Luomityypit ja luomen kaltaiset muutokset > Pigmenttiluomet

Rajaluomet
Halo Neevus
Siniluomi
Synnynnäinen luomi
Mongoliläiskä
Luomityypit ja luomen kaltaiset muutokset > Ruskea tai tumma läiskä iholla

Pisamat
Kesakko
Tumma tai musta läiskä huulessa
Tumma tai musta läiskä suun tai sukuelinten limakalvoissa
Maitokahviläiskä
Maksaläiskä
Beckerin luomi
Ihon paikallinen tummuminen
Luomityypit ja luomen kaltaiset muutokset > Verisuoniluomet

Tuliluomi
Portviiniluomi
Hämähäkkiluomi
Mansikkaluomi
Kirsikkaluomi
Ontelomainen (kavernoottinen) verisuoniluomi (hemangiooma)
Luomityypit ja luomen kaltaiset muutokset > Taliluomi

Esiintyy yleensä leuan tai sukupuolielimien lähettyvillä. Taliluomesta saattaa kasvaa karvoja. Se ei ole koholla, joten sitä ei ole syytä leikata.
Luomityypit ja luomen kaltaiset muutokset > Varsiluomi

Varsiluomi (fibroma molle) ei nimestään huolimatta ole varsinaisesti luomi vaan ihopoimu. Se on tyypillisesti 2-5 millimetrin mittainen ulkonema; muodoltaan ohut ja ihossa kiinni ohuella varrella. Varsiluomia esiintyy yleisimmin kaulalla ja kainaloiden reunoilla. Niitä on lähes joka toisella aikuisella. Aikuistyypin diabetes, ylipaino ja korkea kolesteroli edistävät niiden kehittymistä.
Aiheesta muualla

Wikimedia Commonsissa on kuvia tai muita tiedostoja aiheesta .
Terveyskirjasto - Luomet ja ihon pigmenttimuutokset
Dermaklinikka.fi - Tavallinen luomi (Arkistoitu – Internet Archive)
Ammunnan maailmanmestaruuskilpailut 1909

Vuoden 1909 ammunnan maailmanmestaruuskilpailut järjestettiin Hampurissa. Kilpailut olivat kolmannettoista maailmanmestaruuskilpailut ammunnassa. Ohjelmassa oli vapaakivääri ja vapaapistooliammunta.
Mitalistit

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 300 m vapaakivääri, asennot  | Konrad Stäheli  Sveitsi | 1 009 | Achille Paroche  Ranska | 987 | Paul van Asbroeck  Belgia | 987 |
| 300 m vapaakivääri, asennot, joukkueet |  Sveitsi Marcel Meyer de Stadelhofen Louis Richardet Jean Reich Konrad Stäheli Caspar Widmer | 4 840 |  Ranska Albert Courquin Leon Johnson Husson Achille Paroche Andre Parmentier | 4 838 |  Belgia Paul van Asbroeck Joseph Geens de Ribaucourt Charles Cheirlinckx Henri Sauveur Fils | 4 748 |
| 300 m vapaakivääri, makuu | Konrad Stäheli  Sveitsi | 348 | Achille Paroche  Ranska | 347 | Attilio Conti  Italia | 347 |
| 300 m vapaakivääri, polvi | Caspar Widmer  Sveitsi | 351 | Konrad Stäheli  Sveitsi | 349 | Attilio Conti  Italia | 348 |
| 300 m vapaakivääri, pysty | Emil Pachmayer  Saksa | 334 | Andre Parmentier  Ranska | 329 | Marcel Meyer de Stadelhofen  Sveitsi | 326 |
| 50 m vapaapistooli | Paul van Asbroeck  Belgia | 518 | Eduard Schmeisser  Saksa | 512 | Konrad Stäheli  Sveitsi | 510 |
| 50 m vapaapistooli, joukkueet |  Saksa Gerhard Bock Richard Fischer Eduard Ehricht Eduard Schmeisser Joachim Vogel | 2 509 |  Sveitsi Mathias Brunner Karl Hess Conrad Roderer Konrad Stäheli Eugen Wanner | 2 450 |  Ranska Andre Barbillat Maurice Faure Leon Moreaux Andre Regaud Raphael Py |  |
Ammunnan maailmanmestaruuskilpailut 1908

Vuoden 1908 ammunnan maailmanmestaruuskilpailut järjestettiin Wienissä. Kilpailut olivat kahdennettoista maailmanmestaruuskilpailut ammunnassa. Ohjelmassa oli vapaakivääri ja vapaapistooliammunta.
Mitalistit

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 300 m vapaakivääri, asennot  | Charles Paumier du Verger  Belgia | 961 | Jean Reich  Sveitsi | 957 | Paul van Asbroeck  Belgia | 955 |
| 300 m vapaakivääri, asennot, joukkueet |  Sveitsi Marcel Meyer de Stadelhofen Louis Richardet Jean Reich Konrad Stäheli Caspar Widmer | 4 616 |  Italia Daniele Bonicelli Attilio Conti Raffaele Frasca Carlo Panza Riccardo Ticchi | 4 585 |  Ranska Andre Angelini Albert Courquin Leon Johnson Andre Parmentier Achille Paroche | 4 651 |
| 300 m vapaakivääri, makuu | Raffaele Frasca  Italia | 341 | Andre Parmentier  Ranska | 340 | Achille Paroche  Ranska | 336 |
| 300 m vapaakivääri, polvi | Charles Paumier du Verger  Belgia | 342 | Jean Reich  Sveitsi | 329 | Caspar Widmer  Sveitsi | 329 |
| 300 m vapaakivääri, pysty | Lars Jørgen Madsen  Tanska | 317 | Albert Courquin  Ranska | 314 | Paul van Asbroeck  Belgia | 307 |
| 50 m vapaapistooli | Richard Fischer  Saksa | 509 | Cristoforo Buttafava  Italia | 502 | Agoston Dietl  Unkari | 502 |
| 50 m vapaapistooli, joukkueet |  Italia Cristoforo Buttafava Daniele Bonicelli Gian Cantoni Raffaele Frasca Aventino Righini | 2 438 |  Belgia Julien van Asbroeck Paul van Asbroeck Charles Paumier du Verger Reginald Storms Victor Robert | 2 415 |  Ranska Andre Barbillat Andre de Castelbajac Duvoir Leon Moreaux Andre Regaud |  |
Ammunnan maailmanmestaruuskilpailut 1910

Vuoden 1910 ammunnan maailmanmestaruuskilpailut järjestettiin Loosduinenissa (Haag, Alankomaat). Kilpailut olivat neljännettoista maailmanmestaruuskilpailut ammunnassa. Ohjelmassa oli vapaakivääri ja vapaapistooliammunta.
Mitalistit

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 300 m vapaakivääri, asennot  | Jean Reich  Sveitsi | 1 018 | Konrad Stäheli  Sveitsi | 1 016 | Charles Paumier du Verger  Belgia | 1 004 |
| 300 m vapaakivääri, asennot, joukkueet |  Sveitsi Marcel Meyer de Stadelhofen Jean Reich Konrad Stäheli Ernst Stumpf Caspar Widmer | 4 918 |  Ranska Albert Courquin Leon Johnson Husson Achille Paroche Andre Parmentier | 4 844 |  Belgia Paul van Asbroeck Jules Bury Charles Paumier du Verger Charles Cheirlinckx Henri Sauveur Fils | 4 786 |
| 300 m vapaakivääri, makuu | Achille Paroche  Ranska | 352 | Jean Reich  Sveitsi | 351 | Charles Paumier du Verger  Belgia | 349 |
| 300 m vapaakivääri, polvi | Konrad Stäheli  Sveitsi | 363 | Caspar Widmer  Sveitsi | 351 | Jean Reich  Sveitsi | 339 |
| 300 m vapaakivääri, pysty | Jean Reich  Sveitsi | 328 | Emil Pachmayer  Saksa | 325 | Charles Paumier du Verger  Belgia | 322 |
| 50 m vapaapistooli | Paul van Asbroeck  Belgia | 528 | Eduard Ehricht  Saksa | 523 | Charles Paumier du Verger  Belgia | 518 |
| 50 m vapaapistooli, joukkueet |  Belgia Rene Englebert Charles Paumier du Verger Paul van Asbroeck Norbert van Molle A. Wullemans | 2 480 |  Italia Raffaele Frasca Giuseppe Mussino Aventino Righini Riccardo Ticchi Carlo Vercellone | 2 458 |  Saksa Gerhard Bock Eduard Ehricht Richard Fischer Eduard Schmeisser Joachim Vogel |  |
Amfiboliitti

Amfiboliittia Puolasta
Amfiboliittiohuthie mikroskoopilla tarkasteltuna
Amfiboliitti on vihertävä tai mustanharmaa, kimaltava metamorfinen kivilaji. Se koostuu amfibolista, plagioklaasista, sarvivälkkeestä ja biotiitista.
Amfiboliitti on Suomessa varsin yleistä, ja sitä käytetään mm. kiuaskivenä, ja jossain määrin myös rakennuskivenä. Keski-Euroopan kivikautiset ihmiset tekivät amfiboliitista kivikirveitä.
Aiheesta muualla

Kuvia tai muita tiedostoja aiheesta Amfiboliitti Wikimedia Commonsissa
Alphonse Émile Georger

Alphonse Émile Georger
Alphonse Émile Georger (s. 25. toukokuuta 1936 Sarreguemines) on ranskalainen, Algeriassa uransa luonut roomalaiskatolinen piispa. Hänet vihittiin papiksi Algerin arkkihiippakuntaan 29. kesäkuuta 1965 ja nimitettiin Oranin hiippakunnan johtoon 10. heinäkuuta 1998. Piispaksi vihkiminen seurasi 16. elokuuta. Pääkonsekraattorina toimi Joseph Marie Louis Duval, jota avustivat Henri Antoine Marie Teissier ja Pierre René Ferdinand Raffin.
Georger jäi eläkkeelle 1. joulukuuta 2012.
Luettelo Oasiksen kappaleista

Yhtyeen pääasiallinen säveltäjä-sanoittaja oli Noel Gallagher.
Oasis oli englantilainen rock-yhtye, joka perustettiin Manchesterissa vuonna 1991. Yhtyeen alkuperäisen kokoonpanon muodostivat laulaja Liam Gallagher, kitaristit Noel Gallagher ja Paul ”Bonehead” Arthurs, basisti Paul ”Guigsy” McGuigan ja rumpali Tony McCarroll. Oasis julkaisi vuonna 1994 ensimmäisen studioalbuminsa Definitely Maybe, jonka kappaleet Noel Gallagher kirjoitti yksin. Albumi nousi Britannian albumilistan kärkeen ja siltä julkaistiin neljä kappaletta singlenä: ”Supersonic”, ”Shakermaker”, ”Live Forever” ja ”Cigarettes & Alcohol”. ”Rock ’n’ Roll Star” julkaistiin Yhdysvalloissa radiosinglenä.
Vuonna 1995 yhtye levytti toisen albuminsa nimeltään (What’s the Story) Morning Glory?, joka ylsi listäykköseksi useissa eri maissa. Albumilta julkaistiin kuusi singleä, joista ”Some Might Say” ja ”Don’t Look Back in Anger” nousivat Britannian singlelistan kärkeen. Vuonna 1997 julkaistiin Be Here Now, josta tuli yhtyeen kolmas perättäinen listaykkönen Britanniassa. Noel Gallagher sävelsi ja sanoitti jälleen kaikki kappaleet.
Vuonna 2000 julkaistiin neljäs albumi Standing on the Shoulder of Giants. Se oli yhtyeen ensimmäinen albumi, joka sisälsi Liam Gallagherin kirjoittaman kappaleen (”Little James”). Albumi ja single ”Go Let It Out” ylsivät listakärkeen. Oasis julkaisi vielä kolme studioalbumia, Heathen Chemistry (2002), Don’t Believe the Truth (2005) ja Dig Out Your Soul (2008) ennen hajoamistaan vuonna 2009.
Aiheesta muualla

Luettelo Oasiksen kappaleista Allmusic.comissa (englanniksi)
Amfibiovaunu

Yhdysvaltalainen amfibiovaunu AAV-7A1 Fallujahissa, Irakissa.
Amfibiovaunu on panssarivaunu, joka on täysin uintikykyinen ilman lisälaitteita (kuten esimerkiksi kahluuputkea).
Historiaa

Amfibiovaunujen edeltäjänä voidaan pitää Orukter Amphibolosia, jonka kehitti yhdysavaltalainen keksijä Oliver Evans vuonna 1805. Vuonna 1806 ensimmäiset amfibioajoneuvot todella valmistuivat.
Sotilaskäytössä amfibioajoneuvot olivat ensimmäistä kertaa ensimmäisessä maailmansodassa. Sodan jälkeen kehitystyö oli vähäistä ja alkoi uudelleen vasta toisen maailmansodan aikana. Vaikka toisessa maailmansodassa amfibiovaunut eivät saavuttaneet suurta suosiota sotilaiden joukossa, havaittiin ylemmässä johdossa tämä erittäin käytännölliseksi tavaksi ylittää vesistöjä ilman siltoja tai muita vastaavia vesistönylitystapoja. Kehitys jatkui ja kylmän sodan aikana amfibiovaunut kehittyivät nykyaikaiselle tasolleen. Silloin kehittyneimpiä amfibiovaunuja olivat BMP-rynnäkköpanssarivaunut.
Tämä vaunutyyppi asetettiin Suomessa vesistötoimintakieltoon Taipalsaaren onnettomuuden johdosta.
Vuonna 2007 Suomen merkittävin amfibiosotilasajoneuvo on Pasi-panssariauto.
Volkswagen Schwimmwagen, Amfibiovaunu auto Toinen maailmansota.
Amfiboli

Erilaisia amfiboliryhmän mineraaleja esillä museossa Torontossa Kanadassa. Kuvassa on myös mustista ja punaisista palloista koostettu pätkä amfibolien perusrakenteena olevaa ketjurakennetta.
Atomitason kaaviokuva amfibolien perusrakenteena olevista ketjuista. Ketjut kulkevat kuvassa pystysuoraan ja kuvassa on korostettuna vaaleanvihreällä kaksi ketjun perusrakenneosaa.
Amfibolit eli nauhasilikaatit ovat ryhmä silikaattimineraaleja, joissa piitetraedrit ovat ryhmittyneet nauhamaisiksi ketjuiksi. Amfibolien prismapinnat muodostavat keskenään 124 asteen kulman. Mineraaleilla on selkeät lohkosuunnat näitä pintoja myöten. Amfibolit sisältävät myös hydroksyylistä vettä (OH-ryhmä).
Monet asbestit kuuluvat nauhasilikaatteihin. Yleisin asbestituotteissa käytetty asbestilaji on rombinen antofylliitti (Mg,Fe)7(OH)2Si8O22.
Amfiboleja ovat muun muassa:
Antofylliitti (rombinen amfiboli): (Mg,Fe)7Si8O22(OH)2
Tremoliitti (monokliininen amfiboli): Ca2(Mg,Fe)5Si8O22(OH)2
Aktinoliitti (monokliininen amfiboli): Ca2(Mg,Fe)5Si8O22(OH)2
Cummingtoniitti (monokliininen amfiboli): (Mg,Fe2+)2(Mg,Fe2+)5Si8O22(OH)2
Aiheesta muualla

Kuvia tai muita tiedostoja aiheesta Amfiboli Wikimedia Commonsissa
Ammunnan maailmanmestaruuskilpailut 1923

Vuoden 1923 ammunnan maailmanmestaruuskilpailut järjestettiin Camp Perryssä. Kilpailut olivat 21. maailmanmestaruuskilpailut ammunnassa. Kisat järjestettiin Camp Perryssä toista kertaa; edellisen kerran kisat olivat kaupungissa vuonna 1913.
Ohjelmassa olivat vapaakivääri, vapaapistooli ja sotilaskiväärikilpailut. Vuoden 1923 maailmanmestaruuskilpaiuluissa jaettiin mitaleja yhdessätoista kilpailuissa. Joukkuekilpailuja näistä oli kaksi, mutta ne jäivät tyngiksi sillä vain Yhdysvalloista osallistui täydet joukkueet kumpaankin lajiin.